ananddey/assamese-wiki-corpus huggingface dataset:
খিলঞ্জীয়া লোক

খিলঞ্জীয়া ( অন্যনাম: ভূমিপুত্ৰ, থলুৱা,থলগিৰি) হৈছে কোনো অঞ্চলৰ উপনিবেশিকৰণৰ পূৰ্বৰ পৰাই ঐতিহাসিক ধাৰাবাহিকতা, সুকীয়া সংস্কৃতি, ভাষা আৰু ব্যৱস্থা থকা জনগোষ্ঠী। অসমৰ খিলঞ্জীয়া জনগোষ্ঠী বুলি শিথিলভাৱে ১৮২৬ চনৰ আগৰ পৰা অসমত বাস কৰা জনগোষ্ঠী সমূহক বুজোৱা হয়। আন কোনো লোক যিসকলে শেহতীয়াকৈ কোনো অঞ্চলত বসবাস, দখল বা উপনিবেশ স্থাপন কৰিছে তেওঁলোকক খিলঞ্জীয়া লোক বোলা নহয়। সাধাৰণতে কোনো গোটক খিলঞ্জীয়া হিচাপে বৰ্ণনা কৰা হয় যেতিয়া তেওঁলোকে পৰম্পৰাগত সংস্কৃতি বা আন কোনো প্ৰাৰম্ভিক সংস্কৃতিৰ সৈতে সম্পৰ্কিত দৃষ্টিভঙ্গিসমূহ মানি চলে। সকলো খিলঞ্জীয়া লোকেই এনে বৈশিষ্ট্য মানি নচলিবও পাৰে, কাৰণ বহুতো ক্ষেত্ৰত তেওঁলোক ঔপনিবেশিক সংস্কৃতি যেনে সাজপাৰ, ধৰ্ম বা ভাষা আঁকোৱালি ল'ব পাৰে। খিলঞ্জীয়া লোকসকলে কোনো নিৰ্দিষ্ট অঞ্চলত বাস কৰিব পাৰে বা এক বিশাল অঞ্চলজুৰি যাযাবৰ জীৱন-যাপন কৰিব পাৰে, কিন্তু তেওঁলোক সাধাৰণতে ঐতিহাসিকভাবে এক নিৰ্দিষ্ট অঞ্চলৰ সৈতে জড়িত বা নিৰ্ভৰশীল। খিলঞ্জীয়া সমাজসমূহ পৃথিৱীৰ প্ৰতিটো জলবায়ু অঞ্চল আৰু মহাদেশতে পোৱা যায়।

ব্যুৎপত্তি

খিলঞ্জীয়া শব্দটো টাই-আহোম ভাষাৰ শব্দ খি-লন-জিৰ পৰা আহিছে যাৰ অৰ্থ হৈছে পুৰণিকলীয়া।

সুৰক্ষা

খিলঞ্জীয়া লোকসকল সচৰাচৰ তেওঁলোকৰ সাৰ্বভৌমত্ব, অৰ্থনৈতিক সুস্থতা আৰু তেওঁলোকৰ সংস্কৃতি নিৰ্ভৰশীল সম্পদসমূহৰ প্ৰতি ভাবুকিৰ সন্মুখীন হয়। সেয়েহে আন্তঃৰাষ্ট্ৰীয় সংস্থাসমূহ যেনে ৰাষ্ট্ৰসংঘ, আন্তঃৰাষ্ট্ৰীয় শ্ৰম সংস্থা, বিশ্ব বেংক আদিয়ে তেওঁলোকৰ বাবে আন্তঃৰাষ্ট্ৰীয় আইনৰ দ্বাৰা ৰাজনৈতিক অধিকাৰ নিৰ্ধাৰণ কৰিছে। ২০০৭ চনত ৰাষ্ট্ৰসংঘই ইয়াৰ সদস্য ৰাষ্ট্ৰসমূহৰ ৰাষ্ট্ৰীয় নীতি পৰিচালনাৰ বাবে "খিলঞ্জীয়া লোকৰ অধিকাৰৰ ঘোষণাপত্ৰ" জাৰি কৰে য'ত খিলঞ্জীয়া লোকৰ সংস্কৃতি, পৰিচয়, ভাষা আৰু কৰ্মসংস্থান, স্বাস্থ্য, শিক্ষা আৰু প্ৰাকৃতিক সম্পদৰ প্ৰতি অধিকাৰ কথা উল্লেখ কৰা হয়। এক সমীক্ষা অনুসৰি খিলঞ্জীয়া লোকৰ মুঠ জনসংখ্যা ২২ৰ পৰা ৩৫ কোটি বুলি অনুমান কৰা হৈছে।

বিশ্বৰ খিলঞ্জীয়া লোকৰ আন্তঃৰাষ্ট্ৰীয় দিৱস প্ৰতিবছৰৰ ৯ আগষ্টত পালন কৰা হয়।

তথ্য সংগ্ৰহ

উৎস প্ৰসংগ

শ্ৰেণী:মানুহ
শ্ৰেণী:সামাজিক সম্প্ৰদায়
ত্ৰিপুৰা (দেশীয় ৰাজ্য)

ত্ৰিপুৰা ৰাজ্য বা হিল তিপ্পেৰা ব্ৰিটিছ ভাৰতৰ আৰু ব্ৰিটিছৰ বিদায়ৰ পিছতো প্ৰায় দুবছৰ অস্তিত্ব থকা ভাৰতৰ এখন দেশীয় ৰাজ্য আছিল। ইয়াৰ শাসকসকল মাণিক্য বংশৰ আছিল আৰু ১৯৪৭ চনৰ আগষ্ট মাহলৈকে ৰাজ্যখন ব্ৰিটিছৰ সৈতে সহযোগী মিত্ৰতাত আবদ্ধ আছিল, যাৰ পৰা ভাৰতীয় স্বাধীনতা আইন ১৯৪৭ৰ দ্বাৰা মুকলি কৰি দিয়া হয়। ১৯৪৯ চনৰ অক্টোবৰত ত্ৰিপুৰাই ভাৰতীয় সংঘত চামিল হয়। পঞ্চদশ শতিকাত প্ৰথম ধৰ্ম মাণিক্যৰ পৃষ্ঠপোষকতাত বাংলা পদ্যত ত্ৰিপুৰাৰ ৰজাসকলৰ বুৰঞ্জী “ৰাজমালা” ৰচিত হয়। ত্ৰিপুৰা ৰাজ্যই ষোড়শ শতিকাত সৰ্বোচ্চ বিস্তাৰ লাভ কৰে।

১৭৬৪ চনত যেতিয়া ব্ৰিটিছ ইষ্ট ইণ্ডিয়া কোম্পানীয়ে বংগৰ ওপৰত নিজৰ নিয়ন্ত্ৰণ আনে, তেতিয়া বংগৰ যিবোৰ অংশ মোগল সাম্ৰাজ্যৰ অধীনত আছিল, সেইবোৰ ব্ৰিটিছ প্ৰশাসনে দখল কৰি লয়। ১৮০৯ চনত ত্ৰিপুৰা ব্ৰিটিছৰ ৰক্ষিত ৰাজ্যত পৰিণত হয় আৰু ১৮৩৮ চনত ত্ৰিপুৰাৰ ৰজাসকলক ব্ৰিটিছে সাৰ্বভৌম হিচাপে স্বীকৃতি দিয়ে।

ত্ৰিপুৰাৰ ৰাজপৰিয়ালৰ সদস্যসকলৰ মাজত প্ৰতিটো উত্তৰাধিকাৰৰ সময়ত অশান্তিৰ সৃষ্টি হৈছিল, যেতিয়া উচ্চাকাংক্ষী ৰাজকুমাৰসকলে খেলিমেলি সৃষ্টি কৰিবলৈ প্ৰায়ে কুকিসকলৰ সহায় লৈছিল। সেয়েহে ১৯০৪ চনত ব্ৰিটিছে এনে এখন চনদ প্ৰণয়ন কৰে আৰু তেনেকৈয়ে ৰাজপৰিয়ালৰ উত্তৰাধিকাৰ বিষয়টো স্থায়ীভাৱে নিয়ন্ত্ৰিত হয়। তাৰ পিছৰে পৰা এই উত্তৰাধিকাৰিত্বক ব্ৰিটিছ মুকুটক প্ৰতিনিধিত্ব কৰা ভাৰতৰ ভাইচৰয়ে স্বীকৃতি দিয়াৰ ব্যৱস্থা বাহাল হ’ল।

বীৰ চন্দ্ৰ মাণিক্যই (১৮৬২–১৮৯৬) ব্ৰিটিছ ভাৰতৰ অনুকৰণত নিজৰ প্ৰশাসনৰ আৰ্হি তৈয়াৰ কৰে আৰু আগৰতলা পৌৰ নিগম প্ৰতিষ্ঠাকে ধৰি বিভিন্ন সংস্কাৰ কাৰ্য হাতত লয়।

১৯০৫ চনত ত্ৰিপুৰা নতুনকৈ গঠিত প্ৰদেশ- পূৰ্ববংগ আৰু অসমৰ অংশ হৈ পৰে আৰু ইয়াক 'হিল তিপ্পেৰা' হিচাপে চিহ্নিত কৰা হয়। হিল তিপ্পেৰাৰ উপৰিও ত্ৰিপুৰী ৰজাসকলৰ অধীনত চকলা ৰৌচনবাদ নামেৰে ১৪৭৬ বৰ্গকিলোমিটাৰ ক্ষেত্ৰফলৰ এটা উৰ্বৰ অঞ্চলো আছিল, যি নোৱাখালি, চিলেট আৰু তিপ্পেৰাৰ জিলাত অৱস্থিত আছিল আৰু পিছলৈ বাংলাদেশৰ কুমিল্লা জিলাৰ অন্তৰ্ভূক্ত হৈছিল।

ভাৰতৰ স্বাধীনতাৰ কিছু দিনৰ পূৰ্বে ১৯৪৭ চনৰ মে’ মাহত ৰজা বীৰ বিক্ৰম কিশোৰ দেবৰ্মাৰ মৃত্যু হয়। তেওঁৰ পুত্ৰ কিৰিট বিক্ৰম কিশোৰ সেই সময়ত নাবালক আছিল আৰু সেয়েহে মহাৰাণী কাঞ্চন প্ৰভা দেৱীয়ে ৰাজ্যখন শাসন কৰিবলৈ গঠন কৰা কাউঞ্চিল অফ ৰিজেঞ্চিৰ সভাপতিত্ব কৰিছিল। ১৯৪৭ চনৰ ১৩ আগষ্টত মহাৰাণীয়ে ভাৰতীয় সংঘত যোগদান কৰিবলৈ ইনষ্ট্ৰুমেণ্ট অফ একচেচনত স্বাক্ষৰ কৰে। তাৰ পিছৰ মাহকেইটাত ৰাজ্যখনত অশান্তিৰ সৃষ্টি হোৱাৰ লগতে প্ৰশাসনিক গাঁথনিত ক্ষীপ্ৰতাৰে কেইবাটাও পৰিৱৰ্তন ঘটে। অৱশেষত ১৯৪৯ চনৰ ৯ ছেপ্টেম্বৰত মহাৰাণীয়ে ভাৰতীয় অধিৰাজ্যৰ সৈতে একত্ৰীকৰণ চুক্তিত স্বাক্ষৰ কৰে আৰু ১৫ অক্টোবৰৰ পৰা ই কাৰ্যকৰী হয়। ত্ৰিপুৰা ভাৰতৰ কেন্দ্ৰীয় শাসিত Part-C ৰাজ্যত (মুখ্য আয়ুক্ত প্ৰদেশ) পৰিণত হয়।

কিৰিত প্ৰদ্যোৎ দেৱ বৰ্মন (জন্ম ১৯৭৮) আছিল শেষৰজন ৰজাৰ পুত্ৰ - আৰু বৰ্তমানৰ নামমাত্ৰ (titular) ৰজা।

টোকা

তথ্যসূত্ৰ

বাহ্যিক সংযোগ

Manipuri Queens in the Royal House of Tripura – A Historical Study
Tripura ruling dynasty

শ্ৰেণী:ত্ৰিপুৰা
শ্ৰেণী:ভাৰতৰ দেশীয় ৰাজ্য
হামৰেণ

হামৰেণ(IPA: ˈhæmrən)অসমৰ কাৰ্বি আংলং জিলাত অৱস্থিত এখন পৰ্বতীয়া ঠাই।

ভৌগোলিক বিৱৰণ

জনসংখ্যা

২০০১ চনৰ ভাৰতৰ লোকপিয়ল অনুসৰি হামৰেণৰ মুঠ জনসংখ্যা ৮২৭৮ জন। ইয়াৰে ৫৩% পুৰুষ তথা ৪৭% মহিলা। হামৰেণৰ গড় সাক্ষৰতাৰ হাৰ ৬৪%। পুৰুষ আৰু মহিলাৰ পৃথকভাৱে সাক্ষৰতাৰ হাৰ ক্ৰমান্বয়ে ৭১% আৰু ৫৬%। হামৰেণৰ মুঠ জনসংখ্যাৰ প্ৰায় ১৮% ছয় বছৰৰ অনুৰ্ধৰ।

শিক্ষা

হামৰেণ নগৰত এখন মহাবিদ্যালয়, দুখন উচ্চতৰ মাধ্যমিক বিদ্যালয় আৰু পাচখন উচ্চ মাধ্যমিক বিদ্যালয় আছে। এইকেইখন হৈছে-
Waisong College,Hamren
Govt Higher Secondary School,
Presbyterian Mission High School,
Jirsong Gov't High School,
Don Bosco High School,
Girls' Higher Secondary School,
RongKarbi High School,
Church of God High School.

পৰ্যটনস্থলী

কপিলী নৈ
বৰাপানী হ্ৰদ
বৈঠালাংছ'
ডংকা

তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:কাৰ্বি আংলং জিলা
টেঙামৰা

টেঙামৰা বা মেচকা টেঙা (বৈজ্ঞানিক নাম: Hibiscus sabdariffa) হৈছে পশ্চিম আফ্ৰিকান মূলৰ এবিধ গুল্মজাতীয় উদ্ভিদ। টেঙামৰাৰ গছ প্ৰায় ২-২.৫ চেমি পৰ্যন্ত ওখ হয়। ইয়াৰ পাতসমূহ তিনিটা মূৰযুক্ত আৰু ই ৮-১৫ চেমি দীঘল হয়।

টেঙামৰাৰ ফুলবোৰৰ ৰঙ বগা নাইবা পাতল হালধীয়া আৰু প্ৰতিটো পাহিৰ গুৰি অংশত গাঢ় ৰঙা ৰঙৰ ফুট থাকে। ইয়াৰ ব্যাসাৰ্ধ ৮-১০ চেমি। ফুলপাহৰ গুৰিত থকা উজ্জ্বল ৰঙা ৰঙৰ ফলবোৰ বহলে ১-২ চেমি আৰু ই পূৰঠ হ’লে মঙহাল হৈ ৩-৩.৫ চেমি হয়গৈ।

ইয়াৰ ফল আৰু পাতবোৰ সামান্য টেঙা সোৱাদযুক্ত হয়।

ব্যৱহাৰ

অসমকে ধৰি ভাৰতৰ বিভিন্ন ৰাজ্য আৰু অন্যান্য দেশসমূহত টেঙামৰাৰ পাত আৰু পূৰঠ ফল খাদ্য হিচাপে ব্যৱহাৰ কৰা হয়। বাৰ্মাৰ ৰন্ধন প্ৰকৰণত টেঙামৰাৰ বহুল ব্যৱহাৰ হয়।
টেঙামৰাৰ শুকুৱাই ৰখা ফলৰ পৰা ঔষধি পানীয় প্ৰস্তুত কৰা হয়। ই হিবিচকাছ চাহ ৰূপে জনাজাত। এই পানীয়ই উচ্চ ৰক্তচাপ কমোৱাত সহায় কৰে বুলি প্ৰমাণ পোৱা গৈছে।
টেঙামৰা ফলৰ পৰা জাম, জেলী আৰু খাদ্যত ব্যৱহাৰ কৰা ৰঙ প্ৰস্তুত কৰা হয়।

তথ্য সংগ্ৰহ

শ্ৰেণী:গুল্ম
শ্ৰেণী:শাক
শ্ৰেণী:ঔষধি উদ্ভিদ
শ্ৰেণী:অসমৰ উদ্ভিদ
জুল ভাৰ্ন

জুল গেব্ৰিয়েল ভাৰ্ন (, ; ৮ ফেব্ৰুৱাৰী ১৮২৮ – ২৪ মাৰ্চ ১৯০৫) আছিল এগৰাকী ফৰাচী ঔপন্যাসিক, কবি আৰু নাট্যকাৰ। প্ৰকাশক পিয়েৰ-জুল হেটজেলৰ সৈতে সহযোগিতা কৰি তেওঁ ভয়েজেছ এক্সট্ৰাঅৰ্ডিনেয়াৰ

কৰ্মৰাজি

ভাৰ্নৰ সবাতোকৈ উল্লেখনীয় কৰ্ম হৈছে ভয়েজেছ এক্সট্ৰাঅৰ্ডিনেয়াৰছ শৃংখলা। ইয়াত তেওঁৰ মাত্ৰ দুখন পাণ্ডুলিপি পেৰিছ ইন দ্য টুৱেণ্টিথ চেঞ্চুৰী আৰু বেকৱাৰ্ডছ টু ব্ৰিটেইনৰ (ক্ৰমে ১৯৯৪ আৰু ১৯৮৯ চনত মৰণোত্তৰভাৱে প্ৰকাশিত) বাদে সকলো উপন্যাস অন্তৰ্ভুক্ত কৰা হৈছে। ভাৰ্নে বহুতো নাটক, কবিতা, গীতৰ গ্ৰন্থ আৰু চুটিগল্পৰ লগতে বিভিন্ন ধৰণৰ ৰচনা আৰু বিবিধ অকল্পকাহিনীও লিখিছিল। তেওঁৰ উপন্যাসসমূহৰ ভিতৰত এৰাউণ্ড দ্য ৱৰ্ল্ড ইন এইটি ডেইজ, জাৰ্নি টু দ্য চেণ্টাৰ অফ দ্য আৰ্থ, টুৱেণ্টি থাউজেণ্ড লীগছ আণ্ডাৰ দ্য ছীজ, দ্য মিষ্টেৰিয়াছ আইলেণ্ড, ফ্ৰম দ্য আৰ্থ টু দ্য মুন, ফাইভ ৱিকছ ইন এ বেলুন আদি প্ৰধান। ফাইভ ৱিকছ ইন এ বেলুন সন্দৰ্ভত তেওঁৰ নিজৰ ভাষাত:

তথ্য সংগ্ৰহ

শ্ৰেণী:ফ্ৰান্সৰ ব্যক্তি
শ্ৰেণী:সাহিত্যিক
ডি. ৰায় হোৱাইট

ডোনাল্ড ৰায় হোৱাইট (১৭ এপ্ৰিল ১৯২৭ – ২ জুলাই ১৯৮৫) এজন আমেৰিকান পাহাৰীয়া নৃত্যশিল্পী আৰু মনোৰঞ্জনকাৰী আছিল। তেওঁ হোৱাইট পৰিয়ালৰ মুৰব্বী আছিল। হোৱাইট পৰিয়ালৰ বিষয়ে সবিশেষ বৰ্ণনা কৰা কেইবাখনো আমেৰিকান তথ্যচিত্ৰত তেওঁক প্ৰদৰ্শন কৰা হৈছে। তেওঁৰ নৃত্য শৈলী আছিল এপ্লাচিয়ান পৰ্বতমালাৰ থলুৱা টেপ ডান্সিং আৰু ক্লগ ডান্সিংৰ এক সূক্ষ্ম মিশ্ৰণ। ১৯৮৫ চনত তেওঁৰ হত্যাৰ পূৰ্বে হোৱাইটে আঞ্চলিক তাৰকা হিচাপে খ্যাতি লাভ কৰিছিল আৰু তেওঁক সেই সময়ৰ অন্যতম শ্ৰেষ্ঠ পাহাৰীয়া নৃত্যশিল্পী হিচাপে জনা গৈছিল। ইয়াৰ উপৰিও দ্য ৱাইল্ড এণ্ড ৱাণ্ডাৰফুল হোৱাইটছ অৱ ৱেষ্ট ভাৰ্জিনিয়া ছবিতো তেওঁৰ প্ৰসংগ উল্লেখ কৰা হৈছে। ১৯৯১ চনৰ পিবিএচ চিনেমা ডান্সিং আউটল'ত পুত্ৰ জেচকোৰ পাহাৰীয়া নৃত্যশিল্পী হিচাপে থকা দক্ষতাক নথিভুক্ত কৰা হৈছিল। ২০০৯ চনৰ ছবি ইট কেম ফ্ৰম ট্ৰাফালগাৰ আৰু ২০০৯ চনৰ ডকুড্ৰামা হোৱাইট লাইটিন ডি. ৰায় আৰু জেচকোৰ দ্বাৰা অনুপ্ৰাণিত আছিল। হেংক উইলিয়ামছ ৩-ৰ গান "ডি. ৰায় হোৱাইট" তেওঁৰ আৰু তেওঁৰ পৰিয়ালৰ ওপৰত আধাৰিত।

মৃত্যু

১৯৮৫ চনৰ ২ জুলাইত পশ্চিম ভাৰ্জিনিয়াৰ প্ৰেণ্টাৰ চহৰৰ বাসিন্দা ৩০ বছৰীয়া ষ্টিভ আলেন ৰোৱে হোৱাইটৰ ঘৰৰ বাহিৰত হোৱাইট আৰু তেওঁৰ দুই পুত্ৰ জেচকো আৰু ডৰ্চি হোৱাইটক ১২-গজৰ শ্বটগানেৰে গুলীয়াইছিল। বুকুত গুলী লগাৰ ফলত ডি. ৰায় হোৱাইটৰ মৃত্যু হয় আৰু তেওঁৰ পুত্ৰদ্বয় আহত হয়। হোৱাইট আৰু তেওঁৰ পুত্ৰসকলৰ সৈতে ৰোৱেৰ তৰ্ক হোৱাৰ পিছতে এই হত্যাকাণ্ডটো সংঘটিত হৈছিল।

তথ্যসূত্ৰ

বাহ্যিক সংযোগ

ডি. ৰায় হোৱাইটৰ হত্যাকাণ্ডৰ বাতৰি
টকিং ফিট: চ'লো চাউদাৰ্ণ ডান্স
দ্য ৱাইল্ড এণ্ড ৱাণ্ডাৰফুল হোৱাইটছ অৱ ৱেষ্ট ভাৰ্জিনিয়াৰ আনুষ্ঠানিক ৱেবছাইট

শ্ৰেণী:নৃত্যশিল্পী
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:লোক নৃত্যশিল্পী
সোণালী সংখ্যা

সোণালী সংখ্যা হৈছে বিপুলজ্যোতি শইকীয়াই অসমীয়া ভাষাত ৰচনা কৰা এখন জনপ্ৰিয় গণিতৰ পুথি । এই পুথিখনে জনপ্ৰিয় বিজ্ঞানৰ পুথি হিচাপে ২০০০ চনত অসম সাহিত্য সভাৰ অনিল কুমাৰ শৰ্মা সোঁৱৰণী বঁটা লাভ কৰিছিল।

উদ্ধৃতিসমূহ

গণিতক পদাৰ্থ বিজ্ঞানৰ ভাষা বুলি কোৱা হয়। কিন্তু এই ভাষা এক সাধাৰণ ভাষা নহয়। গণিত একে সময়তে ভাষা আৰু যুক্তিৰ সমাহাৰ।
সুদূৰ অতীতৰে পৰা সংখ্যাই মানুহক আকৰ্ষণ কৰি আহিছে। সেয়ে, বিভিন্ন সময়ত বিভিন্নজনে সংখ্যাক আৰু বিভিন্ন ধৰণে ভাগ কৰিছে। এনে ভাগবোৰো বেছ আকৰ্ষণীয়।
এই কথাত কোনো সন্দেহ নাই যে বৃহৎ সংখ্যাবোৰৰ নিজস্ব এক আবেদন আছে। দৈনন্দিন জীৱনৰ শ হেজাৰ লাখ কোটিৰ ঊৰ্ধৰ এই সংখ্যাবোৰৰ এক স্বৰ্গীয় সৌন্দৰ্য আছে। এইবোৰ যেন আমাৰ কল্পনাৰ সিপাৰৰ জগৎ এখনৰ বাসিন্দা! সুদূৰ অতীতৰে পৰাই মানুহক বৃহৎ সংখ্যাৰ ধাৰণা আৰু কল্পনাই আকৰ্ষণ কৰি আহিছে।
সংখ্যাতত্ত্ববিদসকলৰ বাবে বৃহৎ সংখ্যাৰ গুৰুত্ব অপৰিসীম।
ব্যৱহাৰিক প্ৰাসঙ্গিকতা থাকক বা নাথাকক, সংখ্যাতত্ত্ববিদসকলে বৃহৎ সংখ্যা সম্পৰ্কে বিভিন্ন ধৰণৰ আকৰ্ষণীয় হিচাপ-নিকাচ কৰি থাকে।
সামগ্ৰিক বিচাৰত আমাৰ চাৰিওফালৰ বিশ্ব চৰাচৰ অতিশয় জটিল আৰু অনিশ্চিত। কিন্তু তাৎপৰ্যপূৰ্ণ কথা এয়ে যে এই সৰ্বগ্ৰাসী জটিলতাৰ মাজতো কিছুমান নিয়মিত আৰু বিধিসন্মত ঘটনা-পৰিঘটনা আৱিষ্কাৰ কৰিব পাৰি।
গণিতত বুৰ যোৱাটো যে কি এক স্বৰ্গীয় অভিজ্ঞতা, সি কথা গণিতজ্ঞসকলেহে জানে।
পাহাৰ-পৰ্বত, জান-জুৰি-নৈ, গছ-গছনি, ফুল-ফল, জীৱ-জন্তু - এই সকলোবোৰৰে একো-একোটা আকাৰ বা আকৃতি আছে। ইয়াৰে কিছুমান হয়তো মানুহে সৃষ্টি কৰা, কিন্তু সৰহভাগেই প্ৰকৃতিয়ে নিজে সৃষ্টি কৰা। প্ৰকৃতিয়ে হেজাৰ কৌটি বছৰৰ নানান প্ৰক্ৰিয়াৰ মাজেদি এই আকাৰ-আকৃতিবোৰ নিৰ্মাণ কৰিছে। ইয়াৰে কিছুমান তুলনামূলকভাৱে সৰল, কিছুমান বেছ জটিল মেৰ-পেঁচ থকা -পিছে প্ৰায় আটাইবোৰেই চালে চকু ৰৈ যোৱাকৈ সুন্দৰ।
প্ৰকৃতি অতি বিচিত্ৰ, আৰু প্ৰকৃতিৰ গণিত-জ্যামিতিও সমানেই বিচিত্ৰ।
প্ৰকৃতিত দেখা পোৱা নিয়মিত বা সমমিত আকাৰ-আকৃতিবোৰ আচলতে ব্যতিক্ৰমহে, স্বাভাৱিক বা সাধাৰণ নহয়। ইয়াৰ প্ৰধান কাৰণ হ'ল, যিবোৰ পৰিঘটনাই প্ৰকৃতিৰ জ্যামিতীয় আকাৰ-আকৃতি বা চৰিত্ৰ নিয়ন্ত্ৰণ কৰে, সেই পৰিঘটনাবোৰ সহজ-সৰল ৰৈখিক পৰিঘটনা নহয়, সেইবোৰ সাধাৰণতে অতি জটিল অৰৈখিক পৰিঘটনা।
দূৰৈৰ পৰা ভাল লাগি থকা মানুহ এজনকো ওচৰৰ পৰা লগ পালে তেওঁৰ বহুত দোষ-ত্ৰুটি চকুত পৰে।
অনবৰতে পৰিবৰ্তন ঘটি থাকিলেও প্ৰকৃতিৰ আটাইতকৈ ৰহস্যময় কথাটো হ'ল সামগ্ৰিকভাৱে ইয়াৰ অপৰিবৰ্তনশীলতা বা ধ্ৰুৱত্ব।

উৎস

শ্ৰেণী:অসমীয়া গ্ৰন্থ
শ্ৰেণী:অসমীয়া বি‍জ্ঞান সাহিত্য
দিহিং পাটকাই উৎসৱ

দিহিং পাটকাই উৎসৱ হৈছে অসমৰ তিনিচুকীয়া জিলাৰ লেখাপানীত অনুষ্ঠিত হোৱা বাৰ্ষিক উৎসৱ। পাটকাই পৰ্বত আৰু দিহিং নদীৰ নাম অনুসৰি এই উৎসৱৰ নাম দিহিং পাটকাই উৎসৱ ৰখা হৈছে। ২০০২ চনৰ পৰা এই উৎসৱ নিয়মীয়াকৈ উদ্‌যাপন কৰি অহা হৈছে। ২০০২ বৰ্ষৰ উৎসৱত মুখ্য অতিথি আছিল সেই সময়ৰ ভাৰতৰ ৰাষ্ট্ৰপতি ড॰ এ পি জে আব্দুল কালাম। পৰ্যটক সকলক আনন্দ-উল্লাস কৰাৰ সুবিধা কৰি দিয়া লক্ষ্যৰে এই উৎসৱ অসম চৰকাৰে আয়োজন কৰে।

মূল কাৰ্যক্ৰমনিকা

দিহিং পাটকাই উৎসৱত বিশেষকৈ চাহ উদ্যোগৰ লগত জড়িত ঠাই ভ্ৰমণ, জনগোষ্ঠীসমূহৰ দ্বাৰা ব্যৱহৃত সামগ্ৰী সমূহৰ মেলা, প্ৰাকৃতিক পৰিৱেশৰ মাজত আমেজ লোৱা আদি অন্তৰ্ভুক্ত কৰা হৈছে। এই উৎসৱৰ এটা উল্লেখযোগ্য আকৰ্ষণ হৈছে দ্বিতীয় বিশ্বযুদ্ধৰ সৈন্যসকলৰ সমাধিস্থল পৰিভ্ৰমণ কৰাৰ সুবিধা দিয়া হয়। ইয়াৰ উপৰিও অসমক ম্যানমাৰৰ লগত সংযোজিত কৰা ষ্টিলৱেল পথটো চোৱাৰো সুবিধা দিয়া হয়। এই উৎসৱৰ সময়ত খাদ্য সামগ্ৰীৰ মেলা, বাণিজ্য মেলা, সাংস্কৃতিক অনুষ্ঠান আদিৰো আয়োজন কৰা হয়। পৰ্যটকসকলে হাতী ছাফাৰীৰ জৰিয়তে বনাঞ্চলসমূহ চোৱাৰো সুবিধা কৰি দিয়া হয়। এই উৎসৱৰ সময়ত চাহ বাগান আৰু ডিগবৈৰ তৈলক্ষেত্ৰ সমূহ পৰিভ্ৰমণ কৰিবলৈ ইয়াৰ পৰা সুবিধা কৰি দিয়া হয়।

আলোকচিত্ৰ

লগতে চাওক

দিহিং নদী
পাটকাই

তথ্য সংগ্ৰহ

বাহ্যিক সংযোগ

Dehing Patkai Festival
Dehing Patkai Festival of Assam

শ্ৰেণী:অসমৰ উৎসৱসমূহ
শ্ৰেণী:মহোৎসৱ
আলুৰ দম

আলুৰ দম বা দম আলু আলুৰ পৰা তৈয়াৰী এবিধ ব্যঞ্জন। ই ভাৰতৰ জম্মু আৰু কাশ্মীৰ ৰাজ্যৰ কাশ্মীৰ উপত্যকাৰ পৰম্পৰাগত কাশ্মীৰী পণ্ডিত সকলৰ খাদ্যৰ অংশ । সাধাৰণতে সৰু আলুবোৰ প্ৰথমে ডিপ ফ্ৰাই কৰা হয়, তাৰ পিছত মছলাৰ সৈতে জোল কৰি অলপ সিজোৱা হয়। পশ্চিম বঙ্গত এইবিধ খাদ্য সাধাৰণতে লুচিৰ লগত খোৱা হয় আৰু ইয়াক বাংলা ভাষাত "আলুৰ দম" বুলি জনা যায়।

প্ৰস্তুত প্ৰণালী

উপকৰণ

সৰু আলু - ২৫০ গ্ৰাম
টমেটো পিউৰি - ২ চামুচ
আদাৰ পেষ্ট - ১ চামুচ
ৰঙা জলকীয়া গুড়ি – ১ চামুচ
জিৰা - ১ চামুচ
তেজপাত - ১খন
নিমখ আৰু চেনি - ৰুচি অনুসৰি
তেল - প্ৰয়োজন অনুসৰি

পদ্ধতি

আলু নিমখ দি ভালদৰে সিজাই তাৰ পিছত খোলা উলিয়াই সামান্য পৰিমাণৰ নিমখ আৰু হালধি গুড়ি মিহলাই লোৱা হয়। কেৰাহীত তেল ঢালি তেল গৰম কৰি তাত আলু ভাজি লোৱা হয়। ভজা হলে আলুখিনি এফালে ৰাখি সেই তেলত জিৰা, তেজপাত ফোঁড়ন দি লোৱা হয়। তাৰ পিছত বটা আদাৰ (আদা পেষ্টৰ) লগত মিহলাই বিলাহী পিউৰিৰ লগত ভালদৰে ভাজি লোৱা হয়। তাৰ পিছত বিলাহী (টমেটো) পিউৰিৰ লগত ভালদৰে মিহলাই ৰঙা চিলি পাউদাৰৰ লগত মিহলাই ল'ব লাগে। তাৰ পিছত আলুৰ লগত ভালদৰে ভাজি লোৱা হয়। তাৰ পিছত অলপ পানীৰে সিজাই চেনিৰ লগত মিহলাই প্ৰস্তুত কৰা হয়।

তথ্যসূত্ৰ

শ্ৰেণী: খাদ্য
মেৰী বেকাৰ

মেৰী আলেকজেণ্ড্ৰিন বেকাৰ (জন্ম: পেটিজিয়ান; ১৪ জুলাই ১৮৭৯ – ১১ জুন ১৯৪২), ডাকনাম দ্য ব্লেক উইড' আছিল, ১৯৩৩ চনৰপৰা ১৯৩৬ চনৰ ভিতৰত এঘাৰজন লোকক বিষক্ৰিয়া কৰাৰ লগতে আন পাঁচজনক বিষক্ৰিয়াৰ চেষ্টা কৰাৰ অপৰাধত মৃত্যুদণ্ডৰ শাস্তি লাভ কৰা এজন বেলজিয়ামৰ ছিৰিয়েল কিলাৰ। যিহেতু ১৮৬৩ চনৰপৰা বেলজিয়ামত মৃত্যুদণ্ড প্ৰযোজ্য হোৱা নাছিল, সেয়েহে তেওঁৰ শাস্তি যাৱজ্জীৱন কাৰাদণ্ডলৈ হ্ৰাস কৰা হয়।

লেণ্ডেন পৌৰসভাৰ ৱাছমণ্টৰ গ্ৰাম্য গাঁৱত জন্মগ্ৰহণ কৰিছিল মেৰী পেটিজিয়ানৰ। তাই স্কুলত খুব কমেইহে পঢ়িছিল, পথাৰত মাক-দেউতাকক সহায় কৰিবলগীয়া হৈছিল যদিও তথাপি গাঁৱৰ পুৰোহিতক তাইক লিখা, পঢ়া আৰু অংক শিকাবলৈ কৈছিল। ষোল্ল বছৰ বয়সত তাই পৰিয়াল এৰি লিয়েজৰ চেণ্ট-ফিলিয়েন ষ্ট্ৰীটত ৰছীৰ দোকান চলোৱা এগৰাকী পেহীয়েকৰ লগত থাকিবলৈ লয়; পুৰুষ ক্লায়েণ্টেলক ধৰি ৰাখিবলৈ তাই প্ৰায়ে পেকেট ব্যৱহাৰ কৰিছিল। ১৭ বছৰ বয়সত ১৮৯৬ চনৰ ১৫ আগষ্টত আউটৰেমিউজ জিলাৰ মেৰিয়ান ভোজত তেওঁৰ প্ৰথম প্ৰেমিক য়ান নামৰ এজন ব্যক্তিক লগ পায়। অতি দীঘলীয়া বিবাহৰ ভিতৰত এইটোৱেই আছিল প্ৰথম বিবাহ। ১৯০০ চনত ২১ বছৰ বয়সত চিলাইৰ দোকান এখনত কাম আৰম্ভ কৰে। মেৰীয়ে নিজৰ চাকৰিটোৰ প্ৰতি অতি আৱেগিক আছিল আৰু কামত পাৰদৰ্শিতা দেখুৱাইছিল। তেওঁক এগৰাকী ধুনীয়া, সজীৱ আৰু আনন্দময় মহিলা বুলি গণ্য কৰা হৈছিল যিয়ে পুৰুষসকলক সন্তুষ্ট কৰিছিল।

১৯০৫ চনত লিয়েজৰ ইউনিভাৰ্চেল এক্সহিবিচনত তেওঁৰ স্বামী হ’বলগীয়া মানুহজনক লগ পায় - চাৰ্লছ বেকাৰ ছিনিয়ৰ। সেই সময়ত তাই সামাজিক জখলাত উঠিছিল, বিক্ৰেতাৰ মৰ্যাদাৰপৰা লিয়েজৰ পট ডি অৰ ষ্ট্ৰীটৰ এখন বৃহৎ ফেশ্বন ষ্ট’ৰৰ ফিটিংছ পৰিচালনা কৰালৈকে। এতিয়া তাইৰ নিজা ঘৰ আছিল আৰু ফেশ্বনৰ পৰামৰ্শ দিবলৈ ধনী বুৰ্জোৱা অঞ্চলবোৰলৈ সঘনাই গৈছিল।

১৯০৬ চনত চাৰ্লছ বেকাৰ ছিনিয়ৰৰ সৈতে তেওঁৰ বিবাহ হয় আৰু অতি সোনকালেই দম্পতীহালে পৰিয়ালৰ চেমিলটোৰ কাষৰ ঘৰটোলৈ গুচি যায়, য'ত মিষ্টাৰ বেকাৰ আৰু তেওঁৰ দুজন পুত্ৰ চাৰ্লছ জুনিয়ৰ আৰু গুষ্টাভে কাম কৰিছিল। মেৰীয়ে অৱশ্যে পৰিয়ালটোৰ লগত ভালদৰে মিলিব পৰা নাছিল আৰু গুস্তাভৰ পত্নী লিঅ’নটাইনৰ সৈতে সঘনাই তৰ্ক কৰিছিল। ক্ষুব্ধ হৈ পিতৃয়ে চাৰ্লছ জুনিয়ৰক ব্ৰেছ’ৰ চাৰ্কুটেৰী হিচাপে কাম কৰা বোৱাৰীক চাকৰিৰপৰা বৰ্খাস্ত কৰাৰ ভাবুকি দিয়ে। পৰিয়ালটোৰ অজ্ঞাতে ব্যৱসায়টো দ্ৰুতগতিত ভাঙি আহিছিল। তাৰ পিছত মেৰীয়ে স্বামীক অধিক সঘনাই প্ৰতাৰণা কৰিবলৈ আৰম্ভ কৰে, তেওঁৰ বিচাৰত বুজাই দিয়ে যে "পুৰুষৰ অগ্ৰগতি প্ৰতিহত কৰাটো সকলো মহিলাকে দিয়া হোৱা নাই।"

তথ্যসূত্ৰ

শ্ৰেণী:মৃত্যুুদণ্ডপ্ৰাপ্ত মহিলা
কুনাপিপি

কুনাপিপি বা গুণাবিবি বুলিও কোৱা হয়,(অৰ্থ 'গৰ্ভ') এগৰাকী সৃষ্টিকৰ্তা দেৱী আৰু অষ্ট্ৰেলিয়াৰ দক্ষিণ অঞ্চলৰ আদিবাসী পৌৰাণিক কাহিনীৰ লোককথাত বহু বীৰক পৃষ্ঠপোষকতা কৰা দেৱী হিচাপে মান্যতা দিয়া হৈছে।

কাহিনী

কোৱা হয় যে, কুনাপিপিয়ে মানুহৰ লগতে বেছিভাগ জীৱ-জন্তু আৰু উদ্ভিদৰ জন্ম দিছিল। তেওঁক বৃদ্ধা কাডজেৰীৰ সৈতে যি এতিয়ালেকে নিশ্চিত নোহোৱা এজন সৃষ্টিকৰ্তা ভগৱান অথবা আধ্যাত্মিক সত্ত্বা বুলি ধৰা হয়,, কাডজেৰীয়ে এবাৰ পানীৰ পৰা ওলাই আহি নায়ক আৰু নায়িকাৰ দল এটাৰ সৈতে দেশৰ সিপাৰে যাত্ৰা আৰম্ভ কৰিছিল। যাত্ৰা কালত সপোন দেখাৰ সময়ত তেওঁ মানুহৰ পুৰুষ আৰু মহিলা প্ৰজাতিক জন্ম দিয়াৰ লগতে প্ৰাকৃতিক জীৱ-জন্তুৰ পুৰুষ আৰু মহিলাৰ প্ৰজাতি আৰু বিধানো সৃষ্টি কৰিছিল। তেওঁ নিজকে সৃষ্টিকৰ্তা ভগৱান ৰামধেনু সাপৰ পুৰুষ বা মহিলা সংস্কৰণলৈ ৰূপান্তৰিত কৰিব পাৰিছিল।

উৎপত্তি আৰু প্ৰসাৰণ

কোৱা হয় যে, কুনাপিপি পন্থৰ জন্ম হোৱা যেন লাগে ৰ’পাৰ আৰু ৰোজ নদী অঞ্চলত বাস কৰা জনগোষ্ঠীৰ মাজত। আলাৱা সংস্কৰণত তেওঁ পানীৰপৰা ওলাই অহা বুলি কোৱা হয়। তাৰপৰাই ই ক্ৰমান্বয়ে উত্তৰ-পূব দিশলৈ আৰ্নহেম লেণ্ডলৈ বিয়পি পৰিছিল বুলি ভবা হয়, য’ত ইয়াৰ অস্তিত্ব আছিল ড্জাংগাউল নামৰ এগৰাকী নাৰী আকৃতিৰ সৈতে পৰিপূৰক পুৰুষতান্ত্ৰিক ৰূপ হিচাপে। টনি শ্বেইনৰ মতে কুনাপিপি পৰম্পৰাসমূহে বিশেষকৈ তেওঁৰ পৰৱৰ্তী উৎপত্তি সম্পৰ্কে ট্ৰেপাং ব্যৱসায়ীৰ সৈতে যোগাযোগৰ জৰিয়তে চুলাৱেছি/মাকাছাৰ প্ৰভাৱৰ কথা প্ৰতিফলিত কৰে আৰু সম্ভৱতঃ প্ৰাক-ইছলামিক বিশ্বাসৰ মাতৃ পন্থ, যি পন্থ টোৰাজা আৰু বুগিছৰ মাজত আধুনিক যুগলৈকে জীয়াই আছিল।

তথ্যসূত্ৰ

শ্ৰেণী:দেৱ-দেৱী
বংগ চুবাহ

link=//upload.wikimedia.org/wikipedia/commons//a/a2/De_handelsloge_van_de_VOC_in_Hougly_in_Bengalen_Rijksmuseum_SK-A-4282.jpeg/-De_handelsloge_van_de_VOC_in_Hougly_in_Bengalen_Rijksmuseum_SK-A-4282.jpeg|
বংগ চুবাঃ (; ) বা মোগল বংগ আছিল মোগল সাম্ৰাজ্যৰ সৰ্ববৃহৎ ভাগ (যি পাছলৈ এক স্বতন্ত্ৰ ৰাজ্য হ'লগৈ)। ১৬ৰ পৰা ১৮ শতিকালৈ ই পশ্চিম বংগ আৰু বাংলাদেশকে ধৰি বংগ অঞ্চলৰ অধিকাংশ সামৰিছিল, য'ত বৰ্তমানৰ বিহাৰ, ঝাৰখণ্ড আৰু উৰিষ্যাৰ অংশও আছিল। এই চুবাহৰ সৃষ্টি হৈছিল বংগ চুলতানীৰ পতনৰ পাছত। বংগ চুলতানীক বাৰুদৰ সাম্ৰাজ্য এখনত বিলীন কৰা হৈছিল। বংগ চুলতানীৰ দিনত আৰু তাৰ পাছত বংগ চুবাহৰ দিনতো বংগ অঞ্চল আছিল ভাৰতীয় উপমহাদেশৰ আতাইতকৈ ধনী অঞ্চল, বিশেষকৈ বেপাৰী, সেথ, বেংকাৰ আদিৰ কাৰ্যকালাপৰ বাবে। বংগৰ অৰ্থনীতিৰ প্ৰাক্‌-ঔদ্যোগিক অৱস্থাত এক আগন্তুক ঔদ্যোগিক বিপ্লৱৰ চিন দেখা যায়।

অৰ্থনীতি

বংগ চুবাহক "জাতিসমূহৰ সৰগ" আৰু "বংগৰ সোণালী যুগ" বুলিও অভিহিত কৰা হয়, কাৰণ এই অঞ্চলৰ বাসিন্দাৰ জীৱনৰ যাপনৰ স্তৰ আৰু বাস্তৱ মজুৰি আছিল বিশ্বৰ ভিতৰতে আতাইতকৈ অধিক। বংগ চুবাঃ অকলেই নেডাৰলেণ্ডৰ এছিয়াৰ পৰা ৪০% আমদানিৰ উৎস আছিল। বংগৰ পূব ভাগ আছিল বস্ত্ৰ উৎপাদন আৰু জাহাজ নিৰ্মাণ আদি উদ্যোগত বিশ্ববিখ্যাত। ই পাত, কঁপাহৰ কাপোৰ, ষ্টীল, কৃষিজাত আৰু ঔদ্যোগিক সামগ্ৰীৰ উল্লেখযোগ্য ৰপ্তানিকাৰী আছিল। এই অঞ্চলেই আংল-বংগীয় যুদ্ধৰ ভেঁটি আছিল।

নৱাবসকল আৰু ব্ৰিটিছ ইষ্ট ইণ্ডিয়া কোম্পানী

১৮ শতিকাত বংগ নৱাবসকলৰ অধীনত এখন স্বতন্ত্ৰ ৰাজ্য হ'ল। এই সময়চোৱাত বংগৰ অৰ্থনীতিত প্ৰাৰম্ভিক ঔদ্যোগীকৰণ দেখা গৈছিল। এনে হৈছিল বিশেষকৈ ঔদ্যোগিক বিপ্লৱৰ বস্ত্ৰ উৎপাদনত। পিচে ব্ৰিটিছ ইষ্ট ইণ্ডিয়া কোম্পানীয়ে পলাশীৰ যুদ্ধ জয় কৰি, বংগ দখল কৰিলে। তাৰ পাছতে বংগৰ অ-ঔদ্যোগীকৰণ আৰম্ভ হ'ল। এই চুবাহক পাছলৈ বেংগল প্ৰেচিডেঞ্চিলৈ ৰূপান্তৰিত কৰা হ'ল।

তথ্য সংগ্ৰহ

শ্ৰেণী:মোগল চুবা
শ্ৰেণী:ভাৰতৰ ইতিহাস
শ্ৰেণী:বাংলাদেশৰ ইতিহাস
মাকাও

মাকাও(মেকাও নামেও পৰিচিত) গণপ্ৰজাতন্ত্ৰী চীনৰ দুটা বিশেষ প্ৰশাসনিক অঞ্চলৰ এটা। আনটো হল হংকং। মাকাও পাৰ্ল ব-দ্বীপৰ পশ্চিমাংশত হংকঙৰ পূবত অবস্থিত। ইয়াৰ উত্তৰত গুয়াংডং প্ৰদেশ আৰু দক্ষিণ আৰু পূবত দক্ষিণ চীন সাগৰ। মাকাওৰ অৰ্থনীতি বহুলাংশে পৰ্যটন আৰু জুয়া-ব্যৱসায়ৰ ওপৰত নিৰ্ভৰশীল। ইয়াৰ ওপৰি আয়ৰ প্ৰধান উৎস যন্ত্ৰাংশ উৎপাদন।

ইতিহাস

]], by George Chinnery (1774–1852). The church was built in 1602 and destroyed by fire in 1835. Only the southern stone façade remains today.
]] 1870.
ষোড়শ শতিকাৰ মাজৰ পৰা ১৯৯৯ চন পৰ্যন্ত মাকাও পৰ্তুগীজ শাসনাধীন আছিল। ই চীনৰ শেষ ইউৰোপীয় কলনী। পৰ্তুগীজ ব্যৱসায়ী সকল ১৫৫০ চনৰ ফালে মাকাওত প্ৰথম বসতি স্থাপন কৰিছিল । ১৫৫৭ চনত চীনৰ সম্ৰাটে মাকাওক বাণিজ্য বন্দৰ হিচাপে পৰ্তুগালক অনুমতি দিছিল । ১৮৮৭ চন পৰ্যন্ত মাকাও চীনা প্ৰশাসনৰ অধীনত পৰ্তুগাল শাসিত আছিল। ১৮৮৭ চনত মাকাও পৰ্তুগীজ কলনীত ৰূপান্তৰিত হয়। ১৯৯৯ চনৰ ২০ ডিচেম্বৰত মাকাওৰ সাৰ্বভৌমত্ব চীনক হস্তান্তৰ কৰা হয়। চীনা-পৰ্তুগীজ যৌথ ঘোষণা আৰু মাকাওৰ মৌলিক নীতি অনুসাৰি ২০৪৯ চন পৰ্যন্ত এটি বিশেষ সাৰ্বভৌম ক্ষমতা ভোগ কৰিব।

চিত্ৰমালা

]], a temple built in 1448 dedicated to the goddess Matsu.
]], the goddess of mercy.
]]
]] and Holy Mary.

তথ্যসূত্ৰ

শ্ৰেণী:নগৰ-মহানগৰ
ছিলভাৰিন স্বেৰ

ছিলভাৰিন স্বেৰ (; ১২ নৱেম্বৰ ১৯১০ - ১ ফেব্ৰুৱাৰী ২০১৪) এগৰাকী ভাৰতীয় সমাজকৰ্মী, শিক্ষাবিদ আৰু অসামৰিক সেৱা বিষয়া। তেওঁক জনপ্ৰিয়ভাবে কং ছিল হিচাপে জনা যায়। খাছীভাষাত কং ছিলৰ অৰ্থ হৈছে বায়েক। তেওঁ মেঘালয় চৰকাৰৰ জ্যেষ্ঠ পদত অধিষ্ঠিত হোৱা প্ৰথম জনজাতীয় মহিলা। তেওঁ ভাৰত স্কাউট আৰু গাইডৰ ছিলভাৰ এলিফেণ্ট বঁটা আৰু কেইছাৰ ই হিন্দ বঁটা লাভ কৰিছিল। ১৯৯০ চনত ভাৰত চৰকাৰে তেওঁ সমাজলৈ আগবঢ়োৱা অৱদানৰ স্বীকৃতি স্বৰূপে দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে। এই সন্মান লাভ কৰা ছিলভাৰিন স্বেৰ মেঘালয়ৰ প্ৰথম ব্যক্তি।

প্ৰাৰম্ভিক জীৱন

১৯১০ চনৰ ১২ নৱেম্বৰ তাৰিখে ব্ৰিটিছ ভাৰতৰ অন্তৰ্গত পূৰ্ববংগ আৰু অসমৰ (বৰ্তমান মেঘালয়) শ্বিলঙৰ এক খ্ৰীষ্টান খাছী পৰিয়ালত ছিলভাৰিন স্বেৰৰ জন্ম হৈছিল। তেওঁ প্ৰাৰম্ভিক শিক্ষা ৱেলছ মিছন গাৰ্লছ স্কুলত গ্ৰহণ কৰিছিল। তাৰপৰা মেট্ৰিক পৰীক্ষাত উত্তীৰ্ণ হৈ তেওঁ ১৯৩২ চনত কলিকতা বিশ্ববিদ্যালয়ৰ অন্তৰ্ভুক্ত স্কটিছ চাৰ্চ কলেজৰ পৰা কলা শাখাৰ স্নাতক ডিগ্ৰী লাভ কৰে। তাৰপিছত তেওঁ ১৯৩৬ চনত শিক্ষা বিভাৰ স্নাতক ডিগ্ৰী লাভ কৰিছিল। ১৯৪৪ চনত তেওঁ ব্ৰিটিছ ভাৰত চৰকাৰৰ সহযোগী নিয়ন্ত্ৰক আৰু সীমাংকণ পদ লাভ কৰিছিল। তেওঁ ১৯৪৯ চনলৈ এই পদত অধিষ্ঠিত থকাৰ পিছত চাকৰিৰ পৰা পদত্যাগ কৰে। পদত্যাগৰ পিছত তেওঁ শ্বিলঙত অৱস্থিত পাইন মাউণ্ট স্কুলত শিক্ষয়িত্ৰী হিচাপে যোগদান কৰে। তেওঁ তিনিবছৰ কাল বিদ্যালয়খনত অতিবাহিত কৰে। এই সময়তে তেওঁ অসম আৰু নেফা অঞ্চলৰ ৰাজ্যপাল আৰু উপদেষ্টা এন. কে. ৰুষ্টমজীক লগ পায়। তেওঁ ছিলভাৰিন স্বেৰক নেফা অঞ্চলৰ মুখ্য সামাজিক শিক্ষা বিষয়া পদত নিযুক্ত কৰে। তেওঁ ৰাজ্যিক গাইড আন্দোলনৰ কমিছনাৰ হিচাপে মুৰব্বী পদ আৰু উত্তৰ পূব পাৰ্বত্য বিশ্ববিদ্যালয়ৰ কাৰ্যকৰী পৰিষদৰ সদস্য আছিল।

বঁটা আৰু সন্মান

তেওঁ সহযোগী নিয়ন্ত্ৰক আৰু সীমাংকণ পদত থাকোঁতে ব্ৰিটিছ চৰকাৰৰ পৰা কেইছাৰ ই হিন্দ সন্মান লাভ কৰিছিল। ১৯৭৬ চনত তেওঁ ভাৰত স্কাউট আৰু গাইডৰ ছিলভাৰ এলিফেণ্ট বঁটা লাভ কৰিছিল। ইয়াৰ লগতে তেওঁ পাটোগান চাংমা বঁটা আৰু ৰাধা গোবিন্দ বৰুৱা স্মৃতি ৰক্ষা সমিতি বঁটা লাভ কৰিছিল। ১৯৯০ চনত ভাৰত চৰকাৰে তেওঁ সমাজলৈ আগবঢ়োৱা অৱদানৰ স্বীকৃতি স্বৰূপে দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।

মৃত্যু

২০১৪ চনৰ ১ ফেব্ৰুৱাৰী তাৰিখে শ্বিলঙৰ ৰাইটচামথিয়াহত অৱস্থিত নিজা বাসভৱনত ১০৩ বছৰ বয়সত তেওঁৰ মৃত্যু হয়।তেওঁক শ্বিলঙৰ মাৱখাৰ প্ৰেছবাইটেৰীয়ান চাৰ্চ চিমেট্ৰিত সমাধিস্থ কৰা হয়।

তথ্য উৎস

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:চৰকাৰী বিষয়া
শ্ৰেণী:সমাজকৰ্মী
শ্ৰেণী:ভাৰতীয় শিক্ষাবিদ
শ্ৰেণী:পদ্মশ্ৰী বঁটা বিজয়ী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
ফাৰ্মিং চিমুলেটৰ

ফাৰ্মিং চিমুলেটৰ হৈছে এক অনুকৰণ ভিডিঅ' গেম। এইটো জায়ান্টছ ছফ্টৱেৰৰ দ্বাৰা বিকশিত আৰু ফ'কাচ হোম ইণ্টাৰেক্টিভৰ দ্বাৰা মুকলি কৰা খেলৰ এটা শৃংখলা। এই খেলখনে খেলুৱৈসকলক খেতিৰ মূল অনুভৱ দিয়ে।

খেলত ব্যৱহৃত অৱস্থান ইউৰোপ আৰু আমেৰিকাৰ। ই পিচি, কনচৌল আৰু ম'বাইলৰ বাবে উপযুক্ত। আজিলৈকে গেমটোৱে প্ৰায় 25 নিযুত প্ৰতিলিপি বিক্ৰী কৰিছে, লগতে 90 নিযুত ডাউনলোড কৰিছে।

গেমপ্লে

কেৰিয়াৰ মোড

খেলটোৰ এটা কেৰিয়াৰ মোড আছে, য'ত খেলুৱৈসকলে কৃষকৰ ভূমিকা পালন কৰিব লাগিব। এজন খেলুৱৈৰ উদ্দেশ্য হ'ব লাগে প্ৰয়োজনীয় যন্ত্ৰপাতি আৰু সঁজুলিবোৰ সম্প্ৰসাৰিত আৰু আপডেট কৰা, শস্য চপোৱা আৰু বিক্ৰী কৰাৰ পৰা সৰ্বশ্ৰেষ্ঠ ফলাফল প্ৰাপ্ত কৰা। প্ৰতিটো কাম সম্পূৰ্ণ কৰাৰ পিছত খেলুৱৈসকলক ধনেৰে পুৰস্কৃত কৰা হ'ব আৰু কামটো কেনেদৰে সোনকালে সম্পূৰ্ণ হৈছে তাৰ ওপৰত আধাৰিত কৰি অতিৰিক্ত বোনাচ প্ৰদান কৰা হ'ব।

মোডটোৱে খেলুৱৈসকলক তেওঁলোকে খেতি কৰিব বিচৰা শস্যৰ প্ৰকাৰবোৰ মুক্তভাৱে বাছনি কৰিবলৈ অনুমতি দিয়ে। লগতে তেওঁলোকক তেওঁলোকৰ চাৰিওফালৰ এলেকাবোৰ অন্বেষণ কৰিবলৈ, ক্ষেত্ৰৰ প্ৰয়োজনীয়তা অৰ্থাৎ সঁজুলিত তেওঁলোকৰ ধন বিনিয়োগ কৰিবলৈ অনুমতি দিয়া হয়। খেতিৰ উপৰিও খেলখনে পশুধন সংগ্ৰহ, বনাঞ্চল আৰু সেইবোৰৰ পৰা উপাৰ্জন কৰাৰ বাবে বিশেষত্ব যোগ দিছে।

খেলুৱৈসকলে গৰু, কুকুৰা, ভেড়া, ছাগলী, ঘোঁৰা আদিৰ দৰে জন্তুৰ প্ৰজনন কৰিব পাৰে। কিছু উপাৰ্জন কৰিবলৈ আপোনাক এই জন্তুবোৰৰ গাখীৰ বিক্ৰী কৰিবলৈ অনুমতি দিয়া হৈছে। আৰু খেতিৰ বাবে পথাৰত ঘোঁৰাৰ দৰে জন্তু ব্যৱহাৰ কৰিব পাৰি। এজন খেলুৱৈ হিচাপে আপুনি সকলো কাম সময়ৰ সৈতে শেষ কৰিব লাগিব। কামটোত অন্তৰ্ভুক্ত থাকে ঘাঁহ কাটি থকা পথাৰবোৰ নিষিক্ত কৰা, কাৰ্গো বিতৰণ কৰা, আৰু বহুতো।

মাল্টিপ্লেয়াৰ মোড

ফাৰ্মিং চিমুলেটৰ 14-ৰ পৰা, মাল্টিপ্লেয়াৰ মোডে যোগ দিছে। এই মোডে আপোনাক আপোনাৰ বন্ধুবৰ্গ আৰু পৰিয়ালৰ সৈতে খেলখন খেলাত সহায় কৰে। আৰু এটা দলত খেলিলে খেলুৱৈসকলক তেওঁলোকৰ খেতিপথাৰ সম্প্ৰসাৰিত কৰাত, শস্যৰ বৰ্ধিত আৰু বিক্ৰী বৃদ্ধি কৰাত সহায় কৰিব। সামগ্ৰিকভাৱে আপুনি অধিক ধন উপাৰ্জন কৰিব পাৰে আৰু ভৱিষ্যতৰ প্ৰয়োজনীয়তাৰ বাবে বিনিয়োগ কৰিব পাৰে। ফাৰ্মিং চিমুলেটৰ ১৬-এ ব্লুটুথ কাৰ্যক্ষমতাৰ বিশেষত্ব যোগ কৰিছে।

শ্ৰেণী:ভিডিঅ' গেম